
COMUNICAT
A XIV-a Conferinţă pe teme de investiţii şi reglementare în domeniul energiei

Autoritatea Naţională de Reglementare în domeniul Energiei (ANRE) și Asociaţia Regională a Reglementatorilor în domeniul Energiei (ERRA) organizeaza cea  de a XIV-a ediție  a Conferinţei cu tema Investiţii şi reglementare în domeniul energiei, eveniment care va avea loc în perioada 5 - 7 octombrie 2015, la Grand Hotel Marriott,  Bucureşti. 
Acesta este cel mai important eveniment regional cu profil de reglementare, la care participă peste 100 de reprezentanți ai autorităţilor de reglementare din 37 de ţări. 
Conferința constituie un punct de întâlnire cu tradiţie al reglementatorilor în domeniul energiei și reunește un număr mare de profesioniști care activează în domeniu,  reprezentanţi ai organismelor guvernamentale, investitori, consultanţi, reprezentanţi ai mediului bancar, ai firmelor de avocatură implicaţi în activităţi cu profil energetic, scopul ei fiind acela de a oferi o imagine de ansamblu a unui domeniu care se  dezvoltă cu rapiditate şi de a asigura accesul la experienţa reglementatorilor din întreaga lume din acest domeniu.
Lucrările conferinței vor fi deschise de domnii Alparslan Bayraktar, președintele ERRA, Andrei Gerea, ministrul Energiei Întreprinderilor Mici și Mijlocii și Mediului de Afaceri, Niculae Havrileț, președintele ANRE și Urban Rusnak,  secretarul general al Cartei Energiei. 
Lucrările Conferinței se vor desfășura pe parcursul a două zile, în cadrul a patru sesiuni, structurate astfel:

· Sesiunea I:  Poziția pe care o ocupă industria energiei în România 
· Sesiunea II: Lecții învățate în cadrul procesului de liberalizare a pieței de energie  
· Sesiunea III:  Evoluțiile actuale ale pieței gazelor naturale 
· Sesiunea IV: Aspecte de ordin legislativ și financiar în domeniul energiei 

Programul Conferinței, informații generale privind desfășurarea acesteia, lista vorbitorilor și moderatorilor sesiunilor de dezbateri, precum și lista participanților   pot fi consultate prin accesarea linkului http://www.erranet.org/InvestmentConferences/2015.

În data de 7 octombrie 2015,  vor avea loc alte trei evenimente importante, și anume întâlnirea preşedinţilor autorităţilor de reglementare membre ERRA, reuniunea Comitetului pentru Tarife/ Preţuri, precum și reuniunea Comitetului pentru Licenţe/ Concurenţă. 
[bookmark: _GoBack]Autoritatea Naţională de Reglementare în domeniul Energiei este membră fondatoare a Asociaţiei Regionale a Reglementatorilor în domeniul Energiei și una din cele 15 semnatare ale Constituţiei ERRA, eveniment care a avut loc  în luna decembrie a anului 2000, la Bucureşti.  ERRA este o organizație care are în prezent 37 de membri, reglementatori independenţi în domeniul energiei din Europa Centrală, din regiunea Euroasiatică, Africa, Asia, Orientul Mjlociu şi SUA.

Direcția comunicare, cooperare și relația cu Parlamentul

București, 1 octombrie 2015

